Title: Príloha č
Author: Bôriková Eva
Last saved by: .
Company: CR SR

Príloha č. 17  k  zákonu  č.     /      Z. z.     

ZOZNAM obvyklých spôsobov zaobchádzania s tovarom

I. Jednoduché operácie na zabezpečenie uchovania dovážaného tovaru v dobrom stave počas skladovania:

1. Vetranie, rozloženie, sušenie, odstraňovanie prachu, jednoduché čistenie, oprava balenia,  základné opravy poškodenia, ktoré vzniklo počas prepravy alebo skladovania, ak sa týka jednoduchých operácií, použitie a odstránenie ochranného náteru z dôvodu prepravy.

2. Inventúra, odoberanie vzoriek a váženie tovaru.

3. Odstraňovanie poškodených alebo znečistených zložiek.

4. Konzervácia ožiarením  alebo pridaním ochranných prostriedkov.

5. Úprava proti parazitom.

6. Úprava znížením teploty, aj keď má za následok zmenu podpoložky kombinovanej nomenklatúry.

II. Operácie zlepšujúce  prezentáciu alebo predajnosť dovážaného tovaru:

1. Odstopkovanie, odkôstkovanie ovocia.

2. Skladanie a montáž tovaru, len ak sa týka montáže príslušenstva do kompletného výrobku, ktorá nemá podstatný vplyv pri výrobe výrobku, aj keď má za následok zmenu podpoložky kombinovanej nomenklatúry montovaného tovaru alebo príslušenstva^1).

^1) Napríklad: namontovanie rádia alebo ochrán proti vetru na motorové vozidlo.

3. Odsoľovanie, čistenie a spájanie koží.

4. Pridanie k tovaru jedného druhu tovaru alebo viac rôznych druhov tovaru, ak je toto pridanie relatívne malé a nemá za následok zmenu povahy pôvodného tovaru,^2) aj keď má za následok zmenu podpoložky kombinovanej nomenklatúry pre pridaný tovar; pridaným tovarom môžu byť tiež výrobky, ktoré boli prepustené do režimu uskladňovanie v colnom sklade, alebo ktoré boli umiestnené v slobodnom colnom pásme alebo v slobodnom colnom sklade.

^2) Napríklad: pridanie prísad, butánu alebo olova, do benzínu, pridanie dužiny pomaranča, pomarančových olejov alebo pomarančových príchutí do pomarančového džúsu.

5. Riedenie tekutín, aj keď má za následok zmenu podpoložky kombinovanej nomenklatúry.

6. Zmiešanie tovaru rovnakého druhu s rozdielnou kvalitou, aby sa získala stála kvalita alebo kvalita požadovaná zákazníkom bez zmeny povahy tovaru.

7. Delenie tovaru, ak zahŕňa len jednoduché operácie.

III. Operácie, ktoré pripravujú dovážaný tovar na distribúciu alebo ďalší predaj:

1. Triedenie, mechanické filtrovanie, klasifikácia a premiestňovanie.

2. Upravovanie a regulovanie.

3. Balenie, vybalenie, zmena balenia, prelievanie a jednoduché preloženie do kontajnerov, aj keď 
    má za následok zmenu podpoložky kombinovanej nomenklatúry.

4. Pripevnenie značiek, uzáver, nálepiek, cenoviek alebo iných podobných rozlišujúcich znakov; nesmú spôsobiť zmenu pôvodu tovaru. 

5. Skúšky, nastavenie a uvedenie do pracovného chodu strojov, prístrojov a dopravných prostriedkov, ak zahŕňajú len jednoduché operácie.

6. Skúšky na zosúladenie s európskymi technickými normami.

7. Rezanie a lámanie suchého ovocia alebo zeleniny.

8. Protikorózna úprava.

9.  Rekonštrukcia tovaru po preprave.

10. Zvýšenie teploty, aby sa umožnila preprava tovaru.

11. Žehlenie textílií.

12. Elektrostatická úprava textílií.